C 194/82
LV
Eiropas Savienības Oficiālais Vēstnesis
12.5.2022.
1.3.
EESK uzsver, ka autoparka ierobežojumi ir ļoti spēcīgs un efektīvs stimuls tehnoloģiskajām pārmaiņām nozarē.
Tāpat kā iepriekšējā atzinumā (2) EESK norāda, ka, neraugoties uz visiem ieguvumiem, “izpūtēja” pieeja ir jāpapildina ar citiem politikas instrumentiem.
Paketei “Gatavi mērķrādītājam 55 %” ir jānodrošina aprites cikla pieeja un jānovērš autotransporta elektrifikācija, kuras rezultātā emisijas tiek pārvirzītas augstāk vērtības radīšanas ķēdē.
1.4.
EESK vēlreiz stingri norāda, ka individuālajai mobilitātei arī turpmāk jābūt pieejamai un cenas ziņā pieņemamai visiem, it īpaši tiem, kuri ikdienā pārvietojas bez piekļuves kvalitatīvam sabiedriskajam transportam vai citiem mobilitātes risinājumiem (3).
1.5.
Autobūves nozare ir stratēģiski svarīga Eiropas ekonomikai.
Automobiļu ražošanā (montāža un piegāde) ir nodarbināti 2,6 miljoni darba ņēmēju, un tā rada 900 000 darbvietu piegādes nozarē, kas kopā veido 11,6 % no ES ražošanas nozarē nodarbināto skaita.
1.6.
Galvenokārt autobūves nozarē strauji paātrinoties dekarbonizācijas tempam, ko veicinās pakete “Gatavi mērķrādītājam 55 %”, būs vajadzīgi papildu resursi, piemēram, no paplašinātā Taisnīgas pārkārtošanās fonda (TPF), lai pārvarētu emisiju samazināšanas pasākumu sociālās sekas reģionos, kas ir atkarīgi no automobiļu piegādes ķēdēm.
1.7.
EESK atkārtoti pauž aicinājumu veikt novērtējumu par pašreizējo stāvokli darba ņēmēju kvalifikācijas, pārkvalifikācijas un apmācības jomā, kā arī atjaunināt analīzi par to, kurās jomās ir vajadzīga (papildu) rīcība, lai turpinātu pilnveidot autobūves nozarē nodarbināto prasmes un kvalifikāciju atbilstīgi strukturālās pārejas vajadzībām (4).
EESK atkārtoti uzsver, ka šie aspekti būtu jāiekļauj ierosinātajos pārvaldības un uzraudzības noteikumos.
1.8.
EESK pauž bažas par to, ka būs grūti sasniegt samazināšanas mērķrādītājus, ja netiks izveidota uzlādes infrastruktūra, kas vajadzīga pārejas veicināšanai.
Uzlādes infrastruktūra ir jāveido tur, kur cilvēki dzīvo, strādā un veic savas ikdienas darbības.
1.9.
Atjaunojamai degvielai un mazoglekļa degvielai, kā arī e-degvielai varētu būt zināma ietekme uz autotransporta – it īpaši esošā autoparka un grūti elektrificējamu daļu – dekarbonizāciju, taču ir jāpiemēro stingri ilgtspējības standarti.
2.
Priekšlikuma konteksts 2.1.
Ar paziņojumu par Eiropas zaļo kursu (5) ES sāka īstenot jaunu izaugsmes stratēģiju, kas tiecas ES pārveidot par taisnīgu un pārticīgu sabiedrību ar mūsdienīgu, resursefektīvu un konkurētspējīgu ekonomiku.
Stratēģija no jauna apliecina Komisijas ieceri paaugstināt klimata mērķrādītājus un līdz 2050. gadam padarīt Eiropu par pirmo klimatneitrālo kontinentu.
2.2.
Šis mērķis ir noteikts paziņojumā “Tīru planētu – visiem!
Stratēģisks Eiropas ilgtermiņa redzējums par pārticīgu, modernu, konkurētspējīgu un klimatneitrālu ekonomiku” (6).
2.3.
Balstoties uz visaptverošu ietekmes novērtējumu, Komisija paziņojumā par Eiropas 2030. gada klimatisko ieceru vēriena kāpināšanu (7) ierosināja kāpināt ES ieceru vērienu un nāca klajā ar visaptverošu plānu, lai atbildīgā veidā palielinātu Eiropas Savienības 2030. gada saistošo mērķrādītāju ceļā uz emisiju neto samazinājumu par vismaz 55 %.
Noteiktais 2030. gada mērķrādītājs ir saskaņā ar Parīzes nolīguma mērķi noturēt globālās temperatūras paaugstināšanos zem 2 oC un turpināt centienus, lai tā nepārsniegtu 1,5 oC.
Eiropadome 2020. gada decembra sanāksmē apstiprināja jauno saistošo ES mērķrādītāju 2030. gadam (8).
Lai sasniegtu vērienīgākās ieceres 2030. gadam, Komisija ir pārskatījusi spēkā esošos klimata un enerģētikas tiesību aktus, kas paredz samazināt siltumnīcefekta gāzu emisijas tikai par 40 % līdz 2030. gadam un par 60 % līdz 2050. gadam.
(2) (3) (4) (5) (6) (7) (8)
OV C 227, 28.6.2018., 52. lpp.
EESK atzinums “ES mobilitātes stratēģija un ES rūpniecības vērtību ķēdes: ekosistēmu pieeja autobūves jomā” (pašiniciatīvas atzinums), 1. punkta 3. apakšpunkts (OV C 105, 4.3.2022., 26. lpp.).
OV C 227, 28.6.2018., 52. lpp. (1.6. un 4.13. punkts).
COM(2019) 640 final.
COM(2018) 773 final.
COM(2020) 562 final.
Eiropadomes secinājumi, 2020. gada 10. un 11. decembris, EUCO 22/20 CO EUR 17 CONCL 8.